大橋建成後，將會方便香港工業家到達粵港澳大灣區西岸投資開設工廠，亦對日益衰退嘅貨運業帶來好處，惟民間意見不一，包括環境保護問題，由於大橋連接北大嶼山公路嘅高架橋支線計劃通過東湧北岸沿海一帶，對北大嶼山新市鎮沿海一帶屋苑，包括海堤灣畔、藍天海岸、映灣園以及東湧東新發展區嘅居民帶來相當大影響，包括空氣污染等等，同時通車後所帶來嘅交通方便同東湧市區嘅急速發展，亦令呢啲屋苑嘅樓價大幅升值，近幾年來呢啲屋苑平均呎價不斷創新高，基本上已經超過港元一萬蚊以上。